**ТЕХНИЧЕСКА СПЕЦИФИКАЦИЯ**

1. **ЦЕЛИ И ЗАДАЧИ**

Целите и задачите на Общия устройствен план на общината са насочени към територията на общината като основно нейно богатство, чието устройство гарантира устойчивото развитие на общината. Целта на ОУП е да създаде пространствена планова основа за цялостното устройство на територията на общината и на отделните населени места в нея, подобряване на транспортната им свързаност и техническата инфраструктура, повишаване нивото и качеството на образованието и на услугите и съхраняване на природното им равновесие и културната им идентичност в съответствие с наличните природни, културно-исторически и демографски ресурси и с предвижданията на приложимите стратегически документи за развитие в Република България. Основната цел на ОУПО се осъществява чрез постигането на специфични цели при спазване на принципите на устойчиво развитие на територията.

Общият устройствен план на Община Брегово трябва да бъде изработен съгласно одобрено от Общински съвет - Брегово “Задание за изработване на Общ устройствен план на Брегово”. Целта на заданието е да формулира основните изисквания към ОУПО и проблемите, които следва да бъдат решени чрез устройствено планиране. Със заданието се представят и основните, най-общи насоки за бъдещото развитие на общината, водещидо създаване на комплексно устроена и хармонична жизнена среда.

Целите и задачите на ОУПО са устройствено планиране на територията на общината, което да гарантира устойчивото и развитие и развитие на функционалните системи на обитаване, труд и отдих на населението.

Общият устройствен план на община Брегово е необходимо да отговаря на следните общи изисквания:

1. Осигуряване на планова основа за пълноценно интергирано използване на природните дейности, защитени зони и културно-историческо наследство на територията на общината за нейното икономическо и социално развитие и специфичен облик.

2. Пълноценно отчитане външните връзки на общината като стимулатор за развитие. Решаване на инфраструктурни и теренни проблеми в съответствие с целесъобразността им не само на общинско, но и на междуобщинско ниво.

3. Осигуряване на планова основа за изграждане на необходимата транспортна, техническа и социална инфраструктура на територията. Развитие на положителните идеи и тенденции, заложени в предходни устройствени проекти и планове и други проучвания за територията на общината.

4. Формиране на комплекс от устройствени мерки, целящи създаване на условия за преодоляване на съществени диспропорции между отделни части на общинската територия.

5. Опазване на ценните земеделски земи и земите от горския фонд.

6. Икономическата прогноза да бъде съобразена с постановките на стратегическите документи по ЗРР, отнасящи се до общинската територия. За стимулиране на публично-частното партньорство в дейностите, осигуряващи социално-икономическото развитие, да се осигурят възможности за целесъобразна реализация на поземления фонд – общинска собственост, съгласно обществения интерес и при спазване на общите и специфични изискавания и ограничения по отношение на земеползването.

7. Да се разработи и приложи адекватен подход при планиране на земеползването, респективно оразмеряване на системите на техническата и социалната инфраструктура, като се съблюдават и изискванията за устойчивост и демографската прогноза.

Задачите на ОУПО, съгласно чл.106 от ЗУТ са да определи:

1. общата структура на територията, предмет на плана, и преобладаващото предназначение на съставните и структурните части – местоположениетои границите на териториите за населени места и селищни образувания; земеделските територии; горските територии; териториите за природозащита; териториите за културно-историческа защита; нарушените територии за възстановяване и териториите със специално, с друго или със смесено предназначение;

2. общият режим на устройство на всяка територия със съответните правила и нормативи;

3. разположението на мрежите и съоръженията на техническата инфраструктура на територията на общината и връзките им с териториите на съседните общини и с инфраструктурни мрежи, съоръжения и обекти от национално значение;

4. развитие на социалната, здравната и образователната инфраструктура;

5. териториите с публична държавна и с публична общинска собственост и режима на тяхното устройство;

6. териториите с вероятно разпространение на предвидими природни бедствия и необходимите превантивни мерки и начин на устройство и защита;

7. териториите за активно прилагане на ландшафтно-устройствени мероприятия и естетическо оформяне.

8. определяне приоритетите устройствени мероприятия и етапите и последователността на реализирането им.

9. изискванията за наблюдение, поддържане, контрол и отчитане на плана и критериите за изменения на ОУПО.

1. **ПОДРОБНО ОПИСАНИЕ НА ПРЕДМЕТА НА ПОРЪЧКАТА**

Техническата спецификация включва изискванията на Възложителя относно съдържанието и обхвата на конкретните дейности, попадащи в обхвата на предмета на обществената поръчка, които следва да бъдат извършени от Изпълнителя.

Предметът на настоящата поръчка включва два вида дейности:

1. **ДЕЙНОСТ 1 – ИЗРАБОТВАНЕ НА ПРОЕКТ ЗА ОБЩ УСТРОЙСТВЕН ПЛАН НА ОБЩИНА БРЕГОВО**

Процесът на разработване на общ устройствен план на община Брегово следва да се структурира в две основни фази в съответствие с така определените фази в Техническото задание за Общ устройствен план на община Брегово, а именно:

* 1. Фаза „А“ – Изработване на предварителен проект на ОУПО;
  2. Фаза „Б“ – Изработване на окончателен проект на ОУПО.

Всяка от тези фази притежава относителна степен на завършеност, ситуирана е ясно в съответен времеви интервал и приключва с определена форма на санкция и одобрение от страна на заинтересованите страни (държава, община, бизнес, гражданско общество, неправителствени организации).

* 1. Фаза „А“ – Изработване на предварителен проект на ОУПО се изпълнява в следните стъпки:
* Ескизен проект /визия във варианти за териториално устройствено развитие;
* Съгласуване, представяне и приемане на предварителния проектот ОбЕСУТ и ОбС;

**Предварителниятпроектна ОУПО следва да съдържа:**

Проектна документация съгласно действащата нормативна уредба, в т.ч. Наредба № 8 и „Задание за изработване на Общ устройствен план на Община Брегово”:

1. Текстови материали: доклад – анализ насъществуващото положение и прогноза за развитие, който включва:

* Обща част - въведение;
* Исторически етапи на развитие;
* Териториални проучвания: релеф, климат, геология и хидрология, флора, фауна, поземлен ресурс по територии (урбанизирани територии - населени места и селищни образувания, земеделски територии, горски територии, защитени територии и защитени зони, защитени територии за опазване на културното наследство, нарушени територии, територии, заети от води и водни обекти, територии на транспорта), структура на собствеността (държавна собственост - изключителна, публична и частна, общинска собственост - публична и частна, частна собственост);
* Демографски проучвания - движение и структури на населението; структура на заетостта, в т.ч. отралси, сектори на дейност, социална и професионална категоризация, тенденции;
* Икономическа база, в т.ч. отрасли (промишленост, селско и горско стопанство, туризъм, строителство, транспорт, енергетика и др.), структура на собствеността, ефективност, регионални характеристики;
* Райони със специфични проблеми;
* Културно - историческо наследство;
* Система обитаване и жилищен фонд, структура на собствеността (държавна, общинска и частна собственост), видове пространствени типове на обитаване;
* Система труд - /зони за производствена дейност и прилагане на труд/, икономическа характеристика, пространствена структура, производствено-технологични връзки;
* Отдих и туризъм, спорт: обекти, значимост, собственост, влияние в общото икономическо развитие;
* Здравеопазване: териториално разположение на мрежата от обекти, видове лечебни заведения по нива на обслужване;
* Образование: териториално разположение на обектите, образователни равнища, собственост;
* Култура, включително обекти на недвижимото културно наследство: териториално разположение, значимост, собственост;
* Техническа инфраструктура - трасета и съоръжения, технически параметри на електроснабдителната, водоснабдителната, канализационната, газопроводната, електронната съобщителна и други мрежи, пътна и железопътна мрежа (класификация, състояние),; сметосъбиране, големи структурни обекти: летища, автобусни и железопътни гари), радио- и телевизионно покритие на територията на общината, покритие с други комуникационни системи, пречистване на отпадъчните води, сметосъбиране и третиране на отпадъците, депа за отпадъци; зони подходящи за разполагане на ВЕИ съоръжения;
* Изводи от анализа на състоянието – общи и специфични проблеми;
* Прогнозно развитие териториална структура и основно предназначение на терените включващи:
  + демографски прогнози за общината и града (песимистичен, оптимистичен и реалистичен вариант);
  + социално-икономически прогнози;
  + териториални прогнози за развитие, режими на устройство и параметри за натоварването им;
  + урбанизирани територии: зониране, инфраструктурни трасета и основно предназначение на терените за труд, отдих, обитаване, обществено обслужване, комуникации, инженерни мрежи, зелени и водни площи, специални терени;
  + извънурбанизирани територии: земеделски земи, гори, защитени и нарушени територии, пътища, водни течения, междуселищни инфраструктурни проводи, специални терени и с друго предназначение;
  + режими на устройство и развитие;
  + устройствени показатели и баланс на територията.
* Правила и нормативи за прилагане на ОУП- условията, при които може да се изменя планът, задължителните изисквания към подробните устройствени планове (ПУП), допустимите натоварвания на териториите и др.

Текстовите материали се окомплектоват съгласно Задание за изработване на Общ устройствен план на община Брегово.

1. Графични материали, които илюстрират текстовите материали и съдържат:

* режим за устройство и строителни граници на урбанизираните територии: населени места, групови и единични паметници на културата, промишлени терени и други селищни образувания;
* земеделски земи – предназначение и режим на ползване;
* горски територии – предназначение и режим на ползване;
* специфични и защитени територии (резервати, национални паркове, природни забележителности, поддържани резервати, природни паркове, защитени местности, защитени зони, паметници на културата, гробищни паркове, минерални извори, калонаходища, обекти на сигурността и отбраната);
* нарушени територии и депа за отпадъци (рудници, кариери, насипища, свлачища, срутища, мочурища, депа за отпадъци и др.) за етапно възстановяване и рекултивация;
* водни площи и течения, вкл. напоителни и отводнителни канали; транспортна инфраструктура - пътна мрежа по класове, железопътни линии, гари, летища и др. - схеми в мащаб 1:50 000 или по преценка на проектанта.

1. Опорен план.

**При изработването на графичните материали следва да се спазят изискванията на Нормативната база за обхвата исъдържанието на графичната част, а именно:**

* Актуализиран опорен план / М 1:25000/
* Варианти /концепции/ за териториално развитие през прогнозния период от 20 год. М 1 :25 000
* ОУП в М 1:25 000 – Предварителен проект и Окончателен проект.
* Схеми в М 1:50000:
* Схема на транспортно-комуникационната система;
* Схема на селищната структура;
* Схема на мрежите и съоръженията на водоснабдяването и канализацията;
* Схема на мрежите и съоръженията на електрификацията;
* Схема на далекосъобщителните съобщения;
* Схема на зелената система;
* Схема на съществуващото разположение, вида и категорията на обектите на културно-историческото наследство – недвижими културни ценности;
* Схема на защитените територии в община Брегово;
* Други по избор на проектанта.
  1. Фаза „Б“ – Изработване на окончателен проект на ОУПО

**Окончателният проект на ОУПО следва да съдържа:**

1) Текстовите и графичните материали на предварителния проект, коригирани и допълнени съобразно решенията на експертните съвети, проведените обществени обсъждания и становищата на заинтересуваните централни и териториални администрации.

2) Цифровият модел на плана трябва да съдържа данни за устройството и застрояването на различните видове територии, устройствени зони и терени и да дава възможност за извличане на данни за видове територии, устройствени зони, терени и обекти, както и справки по зададени критерии.

3) Доклад за изпълнение на препоръките към предварителния проект.

4) Окончателна Екологична оценка и Оценка за съвместимост, в случай че има препоръки и бележки при консултациите с обществеността, заинтересованите органи и трети лица.

**Вид на материалите за представяне на ОУП**

Общият устройствен план да се представи:

1. В САD и/или ГИС – формат, съобразно информационната обезпеченост на Общината.

2. В копие нахартиен носител за текста на обяснителанта записка и графичната част на ОУПО.

**Технически изисквания при изпълнението на поръчката**

ОУПО се изработва съгласно одобрено от Общински съвет Брегово Задание за изработване на Общ устройствен план на община Брегово, изискванията на възложителя и сключения договор за изпълнение на поръчката.

Графичните материали се представят на хартия или на друг подходящ материал, позволяващ тяхното многократно ползване, и в цифров вид върху технически носител. Цифровият модел на плана трябва да съдържа данни за устройството застрояването на различните видове територии, устройствени зони и терени и да дава възможност за извличане на данни за видове територии, устройствени зони, терени и обекти, както и справки по зададени критерии.

**Информационно осигуряване при изработването на ОУП**

Възложителят осигурява изходната информация за изготвяне на ОУП в съответствие сизискванията на наредбата за обем и съдържание на устройствените планове, както следва:

* + Картна и кадастрална основа;
  + Предходни устройствени планове и устройствени схеми на по-високи териториални нива;
  + Планови и програмни документи по ЗРР, ОПР, ОС, обществени форуми и др.п.;
  + Опорен план;
  + Планово задание за изработване на ОУП, одобрено от ОС;
  + Информационни материали по темите на ОУП – допълнителна информация отЦентралните и Териториални администрации и Експлоатационни дружества;
  + Данни, карти и планове, съгласно чл. 115, ал. 1,2,3 и 4 от ЗУТ;
  + Данни /копия/ от влезе в сила или в процедура подробни устройствени планове и схеми;
  + Данни за екологичното и санитарно – хигиенно състояние на територията на града и землището;
  + Справка в табличен вид с идентификационните номера на ПИ за размера, наименованиетои статута на терените общинска собственост /публична и общинска/ и държавна собственост /публична и общинска/;
  + Справка в табличен вид и схема за недвижимите културни ценности /паметници на културата/;
  + Справка с данни /ПИ/ вид и капацитет /заета работна ръка / на промишлени, складови и др. производствени предприятия;
  + Справка за издадени визи и строителни разрешения за по значими обекти;
  + Статистически данни за състоянието и използването /стандарт на обитаване/ на жилищния и общосграден фонд;
  + Обобщено резюме /или копия/ с актуални решения от органите на местносамоуправление, относно аспекти на териториалното устройство
  + Данни обработени от Централна лаборатория по пътища и мостове за транспортната статистика на трасетата отрепубликанската пътна мрежа, пресичаща територията на общината по преброителни постове.
  + Данни за защитени територии и локализации и мероприятия по превенция на риска вземлището на града.
  + Справка за наличната информационна система и софтуер, с които ще се ползва ОУП вОбщината.

**Предаване и приемане на резултатите от изпълнение на ДЕЙНОСТ 1**

ОУПО се изработва и предава на Възложителя в един оригинал на хартиен носител и в цифров вид върху технически носител, в **4 броя копия**.

Изпълнителят предава, а Възложителят приема изготвения съответен проект за ОУПО, във всяка от двете фази (предварителен проект и окончателен проект), с подписването на отделни двустранни приемателно-предавателни протоколи, подписани от страните по договора. В срок от 5 (пет) работни дни след получаване на проектите – предварителен/окончателен, Възложителят е длъжен да го одобри или да даде указания за промяна му. Указанията за промяна се изпращат от Възложителя до Изпълнителя в писмена форма, като се посочва подходящ срок за отстраняването им. В случай, че Възложителят одобри и приеме изготвения от Изпълнителя съответен проект за ОУПО, се съставя констативен протокол за качественото и в срок изпълнение на конкретната дейност, подписан от оторизираните представители на страните по договора.

1. **ДЕЙНОСТ 2 – ИЗГОТВЯНЕ НА ЕКОЛОГИЧНА ОЦЕНКА И ОЦЕНКА ЗА СЪВМЕСТИМОСТ НА ПРОЕКТА ЗА ОБЩ УСТРОЙСТВЕН ПЛАН**

Дейност 2 протича едновременно с реализиране на Дейност 1, като следва да се съвмести с фазите по изработване на ОУПО, както и с действащата нормативна база за устройство на територията у нас. Изпълнителят следва да изготви:

* Екологична част на общия устройствен план на Община Брегово, въз основа на която съответният компетентен орган издава становището си по екологичната оценка, както и
* Оценка за съвместимост, като част от екологичната оценка от съответния компетентен орган.

**Екологичната оценка и Оценката за съвместимост** се изработват съгласно становища на Регионална инспекция по околната среда и водите (РИОСВ) – Монтана, изх.№ 1503/22.08.2014г. и Националния институт за недвижимо културно наследство, изх № 33-НН-1307/24.11.2015г.

Общите устройствени планове, възложени по ЗУТ подлежат на задължителна екологична оценка, като съгласно чл.125, ал.7 от ЗУТ екологичната оценка е част от устройствения план. В този смисъл екологичната оценка не се възлага като самостоятелен доклад, а като част от ОУПО, но ще подлежи на самостоятелно приемане от страна на Възложителя, с оглед относително самостоятелия характер на дейността.

Екологичната част от плана следва да съдържа всички изискуеми елементи на доклада за ЕО, съобразно чл.86, ал.3 от Закона за опазване на околната среда, като следва да е в съответствие и с изискванията на Наредбата за условията и реда за извършване на екологична оценка (акт. ДВ бр. 12 от 12 февруари 2016 година) (НУРИЕО), както и с цялата относима действаща нормативна уредба.

Изпълнителят следва да извърши екологичната оценка с персонал от експерти и с ръководител, отговарящи на изискванията на чл.83 от ЗООС и чл.16 от НУРИЕО и настоящата документация (раздел II.3, т.3.2.). Експертите, които ще извършват екологичната оценка следва да представят лично попълнена декларация по смисъла на чл.16 от Наредбата, с която декларират, че:

* Отговарят на изисванията на чл.83, ал.2 от ЗООС;
* Познават изискванията на действащата българска и европейска нормативна уредба по околна среда и при работата си по оценките по чл.81, ал.1 от ЗООС се позовават и съобразяват с тези изисквания и с приложими методически документи;
* Не са лично заинтересовани от реализацията на плана/програмата;

Екипът, натоварен с изготвянето на екологичната част от плана, в хода на работата си следва да изготви **Задание за определяне на обхвата на екологичната оценка** и **Схема за провеждане на консултации за тази част от плана**. В схемата се включват предвидените в НУРИЕО начини за провеждане на консултации, както и обществено обсъждане. Изпълнителят следва да отрази резултатите от консултациите и общественото обсъждане.

Едновременно с внасянето на схемата за провеждане на консултации и заданието за обхвата и съдържанието на ЕО, следва да бъде внесено и уведомление по чл.10, ал.1 и ал.2 от Наредбата за условията и реда за извършване на оценка за съвместимост на планове, програми, проекти и инвестиционни предложения с предмета и целите на опазване на защитени зони. Ако в хода на съгласуване на Заданието за обхвата на ЕО, компетентният орган РИОСВ – Монтана се произнесе и за необходимостта от изготвяне на доклад за оценка за съвместимост (ОС), Изпълнителят следва да осигури изпълнението, като в разработената екологична част на плана следва да бъде включена и оценка за съвместимост.

Изпълнителят следва да гарантира, че експертите, анагажирани с извършването на оценката за съвместимост не са лично заинтересувани от реализацията на съответния план, проект, програма или инвестиционно предложение - обект на процедурата по оценка за съвместимост; не са свързани лица по смисъла на Търговския закон; не се намират с възложителя или с компетентния орган в отношения, пораждащи основателни съмнения в тяхното безпристрастие.

Изготвянето на предварителна и окончателна Екологична оценка и Оценка за съвместимостта по чл.31 от Закон за биологичното разнообразие (ЗБР) следва по обем и съдържание да се реализира в съответствие с действащата нормативна уредба, ***Техническото задание за общ устройствен план на община Брегово***. В случай, че след обсъждането и разглеждането на предварителен проект на ОУПО Брегово по чл.127 от ЗУТ, се наложат съществени изменения в проекта, следва екологичната оценка и оценката на съвместимостта да се преработят и съобразят със съществените изменения.

***Бележка:*** Съгласно чл.127, ал.1 ЗУТ **-** Общественото обсъждане на ОУПО се съвместява и е част от процедурата за провеждане на консултации по екологичната оценка и/или оценката за съвместимост, които възложителят на проекта организира и провежда по Закона за опазване на околната среда и/или Закона за биологичното разнообразие.

**Предаване и приемане на резултатите от изпълнение на Дейност 2**

Изпълнителят предава, а Възложителят приема изготвената **екологична оценка и оценка за съвместимост**, изготвени съгласно условията на настоящата документация ***и Техническото задание за общ устройствен план на община Брегово***, с подписването на двустранни **приемателно-предавателни протоколи**, подписани от страните по договора. В срок от **5 (пет) работни дни** след получаване, Възложителят е длъжен да го одобри или да даде указания за промяна му. Указанията за промяна се изпращат от Възложителя до Изпълнителя в писмена форма и с подходящ срок за отстраняване на нередовностите. В случай, че Възложителят одобри и приеме изготвените от Изпълнителя **екологична оценка и оценка за съвместимост**, се съставя **констативен протокол** за качественото и в срок изпълнение на конкретната дейност, подписан от оторизираните представители на страните по договора.